Hugarró á aðventu 15. desember kl. 20:00 í Árbæjarkirkju Home / Fréttir / Hugarró á aðventu 15. desember kl. 20:00 í Árbæjarkirkju Hugarró á aðventu 15. desember kl. 20:00 í Árbæjarkirkju Hugarró á aðventu 15. desember kl. 20:00 í Árbæjarkirkju Margrét Árnadóttir söngkona flytur undurljúfa tónlist – róleg og falleg bænalög úr ýmsum áttum í bland við hugljúf jólalög . Dagskrána nefnir Margrét ,, Hugarró á aðventu ” og er það heiti lýsandi fyrir þá hugljúfu hugleiðslustemmingu sem gestum verður boðið upp á . Hér gefst tækifæri til að hverfa frá amstri og áhyggjum um stund og njóta kyrrðar og hreinsa hugann . Ef til vill kærkomið í skammdeginu og erli hversdagsins . Til liðs við sig hefur Margrét fengið Kristján Edelstein sem leikur á gítar , en hann hefur jafnframt útsett lögin sem flutt verða . Daniele Basini leikur einnig á gítar og Steinunn Arnbjörg Stefánsdóttir á selló . Í skammdeginu eiga margir erfitt , þegar þunglyndi og hugarvíl herjar á . Getur þá verið upp á líf og dauða að tefla hjá sumum . Sjálfsvíg eru grafalvarlegt vandamál í samfélaginu og skelfileg afleiðing mikilla erfiðleika og veikinda hjá þeim sem verða þeim að bráð . Píeta samtökin sinna forvarnarstarfi gegn sjálfsvígum og sjálfsskaða og styðja við aðstandendur . Til samtakanna geta leitað einstaklingar og aðstandendur sem vilja fá hjálp og viðtal hjá fagfólki . Lagt er upp úr því að bjóða upp á rólegt og notalegt umhverfi fyrir skjólstæðinga . Meðferð sem þar er boðið upp á er mótuð af samúð og virðingu fyrir hverjum þeim sem til þeirra leitar og áhersla lögð á lausnir og uppbyggingu . Miðað er að því að leysa yfirstandandi krísu með viðkomandi og glæða von um líf sem er þess virði að lifa . Meðferðin er skjólstæðingum að kostnaðarlausu . Allur ágóði af tónleikunum rennur til Pieta samtakanna á Akureyri